Wachizga apongozi aku Simoni kweniso ŵanthu anyaki (38-41)
Chigulu cha ŵanthu chisaniya Yesu we kwakuyija (42-44)
4 Sonu Yesu wati wazazika ndi mzimu wakupaturika, wangutuwaku ku Yorodani, ndipu mzimu ungumulongozge uku ndi uku muchipululu+2 kwa mazuŵa 40, wachiyeseka ndi Dyaboli.+ Mu mazuŵa ngeningo wangurya kanthu cha, ndipu mazuŵa ngo ngati ngamala, wanguvwa nja.3 Sonu Dyaboli wangumukambiya kuti: “Asani ndiwi mwana waku Chiuta, kambiya mwa uwu kuti usambuki chiŵandi.”4 Kweni Yesu wangumumuka kuti: “Malemba ngakamba kuti: ‘Munthu wangaja ndi umoyu ndi chiŵandi pe cha.’”+5 Sonu Dyaboli wangumukweza pachanya ndipu wangumulongo maufumu ngosi nga pacharu chapasi mu kanyengu kamanavi.+6 Ndipu Dyaboli wangumukambiya kuti: “Ndikupaskengi mazaza ngosi ngenanga ndi unkhankhu waki chifukwa ngakupaskika kwaku ini+ ndipu nditingapereka ku munthu weyosi yo ndakhumba.7 Asani ungandisopa kamoza pe, vosi ivi viŵengi vaku.”8 Yesu wangumumuka kuti: “Malemba ngakamba kuti, ‘Yehova* Chiuta waku ndiyu utenere kumusopa, ndipu iyu pe ndiyu utenere kumuchitiya uteŵeti wakupaturika.’”+9 Sonu Dyaboli wangutole Yesu ku Yerusalemu, wangumuŵika pachanya* pa mpanda wa nyumba yakusopiyamu. Ndipu wangumukambiya kuti: “Asani ndiwi mwana waku Chiuta, jiponyi pasi kutuwa panu,+10 chifukwa Malemba ngakamba kuti: ‘Walamulengi angelu ŵaki vakukwaskana ndi yiwi kuti akuvikiliyi,’11 ndipu ‘Akunyamuwengi mumanja mwawu kuti phazi laku lileki kugunyuwa mwa.’”+12 Yesu wangumumuka kuti: “Malemba ngakamba so kuti: ‘Ungamuyesanga cha Yehova* Chiuta waku.’”+13 Sonu Dyaboli wati wamaliza kumuyesa, wangumuleka mpaka pa nyengu yinyaki yamampha.+14 Sonu Yesu wanguwere ku Galileya mu nthazi ya mzimu.+ Ndipu mbiri yaki yamampha yinguwanda muvigaŵa vosi vakufupi.15 Ndipuso wangwamba kusambiza mumasinagogi ngawu, ndipu ŵanthu wosi amutumbikanga.16 Pavuli paki, wanguluta ku Nazareti+ ko wangukuliya ndipu nge mo wachitiyanga nyengu zosi pa zuŵa la Sabata, wangusere musinagogi+ ndipu wangusoka kuti waŵerengi Malemba.17 Sonu angumupaska mpukutu wa mchimi Yesaya ndipu wangujula mpukutu wo ndi kusaniya po pakulembeka kuti:18 “Mzimu waku Yehova* we paku ini, chifukwa iyu wakundisankha kuti ndipharazgi uthenga wamampha kwa akavu. Wakundituma kuti ndipharazgiyi wo akukoleka ukapolu kuti afwatulikengi kweniso achibulumutiya kuti ayambengi kuwona ndipu wakundituma so kuti ndifwatuwi akukandirizgika,+19 kweniso kuti ndipharazgi chaka chakuzomerezeka chaku Yehova.”*+20 Wati wamaliza kuŵerenga, wanguzinga mpukutu wo ndi kuwuweze kwa mteŵeti ndipu wanguja pasi. Masu nga ŵanthu wosi wo ŵenga musinagogi ngenga dodoli paku iyu.21 Sonu wanguŵakambiya kuti: “Msanawale lemba ili lo mwavwa, lafiskika.”+22 Sonu ŵanthu wosi angwamba kumulumba kweniso kuzizwa ukongwa ndi mazu ngakukondwesa ngo ngatuwanga pamulomu paki.+ Ndipu akambanga kuti: “Asi ndi mwana waku Yosefi uyu?”+23 Iyu wanguŵakambiya kuti: “Nadi panu mwazakundikambiya ntharika yakuti, ‘Dokotala, jichizgi! Vinthu vo tavwa kuti wachitanga ku Kaperenao uvichiti so kunu kumuzi kwaku.’”+24 Sonu wanguŵakambiya so kuti: “Nditikuneneskiyani, palivi mchimi yo watumbikika kumuzi kwaki.+25 Mwakuyeruzgiyapu, nditikuneneskiyani kuti: Mwenga vyoko vinandi mu Isirayeli mu mazuŵa ngaku Eliya pa nyengu yo kuchanya kungujalika kwa vyaka vitatu ndi myezi 6, ndipu mucharu chosi mwenga nja yikulu ukongwa.+26 Kweni Eliya wangutumika ku vyoko vosi ivi cha, mumalu mwaki wanguluta ku choko cha ku Zarefati mucharu cha Sidoni.+27 Kweniso ku Isirayeli kwenga amakhati anandi mu nyengu ya mchimi Elisha, kweni pengavi weyosi yo wangutoweseka,* kweni Namani pe wa ku Siriya ndiyu wangutoweseka.”+28 Sonu ŵanthu wosi wo avwanga wachikamba venivi musinagogi angukwiya ukongwa,+29 ndipu angusoka ndi kumutuzgiya kubwalu kwa tawuni mwaliŵiliŵi. Anguluta nayu pachanya pa phiri po panguzengeka tawuni yawu kuti akamuponyi pasi kapingizgori.30 Kweni wanguporota mukati mwawu ndi kulutirizga ulendu waki.+31 Sonu wangusikiya ku Kaperenao, tawuni ya ku Galileya ndipu waŵasambizanga pa zuŵa la Sabata,+32 ndipu ŵanthu anguzizwa ukongwa ndi mo wasambiziyanga+ chifukwa walongoronga mwamazaza.33 Sonu musinagogi mwenga munthu yo wenga ndi mzimu uheni ndipu wangudaniriza kuti:+34 “Ntchifukwa wuli mulimbana nasi, yimwi Yesu wa ku Nazareti?+ Kumbi mwaziya kuzitinanga? Nditikuziŵani umampha kuti ndimwi Mtuŵa waku Chiuta.”+35 Kweni Yesu wanguchenya mzimu wo kuti: “Ja cheti, tuwamu mwaku iyu!” Sonu mzimu uheni wati waponya munthu yo pasi ŵanthu achiwona, ungutuwamu mwaku iyu kwambula kumupweteka.36 Ivi vati vachitika, ŵanthu wosi anguzizwa ukongwa ndipu angwamba kukambiskana kuti: “Nkhulongoro kwa mtundu wuli uku? Pakuti ndi mazaza kweniso nthazi walamula mizimu yiheni ndipu yituwamu!”37 Sonu mbiri yaki yingulutiriya kuwanda muvigaŵa vosi.38 Wati watuwa musinagogi, wanguluta kunyumba yaku Simoni. Sonu apongozi* aku Simoni angufunda ukongwa muliŵavu* ndipu ŵanthu angupempha Yesu kuti waŵawovyi.+39 Yesu wanguma pafupi ndi ama wo, wanguchenya nthenda yo ndipu anguchira. Nyengu yeniyo, anguyuka ndi kwamba kuŵateŵete.40 Sonu lumwi lichisere, wosi wo ŵenga ndi ŵanthu wo atamanga matenda ngakupambanapambana anguza nawu kwaku iyu. Yesu wanguŵachizga mwakuŵika manja ngaki pa munthu weyosi.+41 Viŵanda navu vingutuwamu mu ŵanthu anandi ndipu vadanirizanga ndi kukamba kuti: “Ndimwi Mwana waku Chiuta!”+ Kweni wanguvichenya ndipu wanguvizomereza cha kuti vilongorongi+ chifukwa vamuziŵanga kuti ndi Khristu.+42 Ndi mlenjilenji wangutuwaku ndipu wanguluta kwakuyija.+ Kweni chigulu cha ŵanthu chingwamba kumupenja ndipu chinguza ko wenga. Yiwu akhumbanga cha kuti wakengi.43 Kweni wanguŵakambiya kuti: “Nditenere so kuchipharazga uthenga wamampha wa Ufumu waku Chiuta ku matawuni nganyaki, chifukwa chenichi ndichu ndikuziya.”+44 Mwaviyo wangulutirizga kupharazga mumasinagogi nga ku Yudeya.
tum_Latn cjk_Latn tum_Latn